Ńdɔ Salomóŋ á ngākódō ékōndóg yā Gabaon, ósū ébə̌m mə́tóbán, a dúgán á Yērúzalɛm. Ǎ ngadzóe Ísraɛ̂l. Akúmá Salomóŋ[3] 14Ńdɔ Salomóŋ á ngākóan bikálíg ai bəwulu bikablí. A ngábə́ bələ́ bīkálíg akúda m̀bɔ́g ai miǹtɛd mínyi, bəwulu bikablí bakúda awômo ai bə́bɛ̄, ńdɔ á ngākóan byá á tísɔn bikálíg, babi ai ǹkúkúmá á Yērúzalɛm. 15Ńdɔ ǹkúkúmá á ngāvə́ŋan sílíba ai mvɔ́d bí ńtɔ̄a ábuí á Yērúzalɛm anə́ ngɔg, ai amaŋ, bí ńtɔ̄á ábuí anə́ bílé bí fáigě yā Ńnam á Ńkiɛ́. 16Bikabilí bí Salomóŋ bí sɔ̂g Égîptɛn ai á Kowa. Bod bə́ mákíd bə́ ńkúkúmá bə́ kusu byá á Kowa; 17bə́ kələ̌ fə nɔ̌ŋ bīkálíg Égîptɛn á táŋ bəsíkel bə́ sílíba miǹtɛd mísaman, ekabilí dzyá á táŋ ǹtɛd ai məwóm mə́tán. Dzam də́dā ású miǹkúkúmá mí Hitít mísə ai miǹkúkúmá yā Aram, bə́ kúligi byá, bə́ kîgi ábə̄ bɔ́. Məlóŋ mə́ tə́mpɛl 18Ńdɔ Salomóŋ á ngābénde nâ bə́ loŋ Ndá á dzwé Ńtondôbə ai ndá ǹkúkúmá ású díé nyémēn.